2022. aasta Schleswig-Holsteini parlamendivalimised

2022. aasta Schleswig-Holsteini parlamendivalimised toimusid 8. mail 2022 Schleswig-Holsteini liidumaa 20. Maapäeva (Landtag) valimiseks. Valimiste eel oli võimul Daniel Güntheri (CDU) juhitud nn. Jamaica-koalitsioon (CDU, Rohelised, FDP). Maapäeva 69 liiget valiti segasüsteemiga: 35 otsevalimistega (esimesed hääled) kohalikes ringkondades ja 34 nimekirjadest (teised hääled) proportsionaalselt. Valimiskünniseks oli 5%, mis ei kehti taani ja friisi rahvusvähemusi esindavale Lõuna-Schleswigi Valijateliidule (SSW). Valimised olid ka testvalimiseks liidukantsler Olaf Scholzi (SPD) juhitud valitsuse (SPD, rohelised, FDP) tegevusele. Valimisõiguslikke kodanikke Schleswig-Holsteinis oli 2 314 417, valimas käis 1 396 747 ehk 60,35%. CDU esines valimistel väga hästi, absoluutenamusest jäi puudu ainult üks koht. Kasuks tuli peaminister Daniel Güntheri isiklik populaarsus (76% rahuloluhinnanguga oli ta Saksa liidumaade kõige populaarseim peaminister) ja eelistatud peaministrikandidaadiks ka opositsioonivalijate seas, lisaks ka kriitika liidukantsler Olaf Scholzi (SPD) valitsuse tegevuse üle, eriti valitsuse reaktsioon Venemaa sissetungile Ukrainasse. Parempopulistlik AfD langes Maapäevast välja. CDU saanuks jätkata valitsust, moodustades koalitsiooni ükskõik millise muu parteiga. Günther alustas koalitsioonikõnelusi ametisoleva Jamaica-koalitsiooni jätkamiseks. Koalitsioonikõnelused aga ebaõnnestusid, kuna ei Rohelised ega FDP ei soovinud jätkata kolmeparteikoalitsiooni, kui enamuse saavutamiseks piisas kahest. Seepeale alustas CDU koalitsioonikõnelusi rohelistega. 22. juunil teatati koalitsioonileppe õnnestumisest, millega anti viis ministrikohta CDUle ja kolm rohelistele. 27. juunil kiitsid mõlemad parteid koalitsioonileppe heaks, 29. juunil valis Maapäev Güntheri peaministriks, saades 47 häält 66st. "Ergebnispräsentation Landtagswahl 2022 Schleswig-Holstein in Schleswig-Holstein". www.landtagswahl-sh.de. Originaali arhiivikoopia seisuga 14. mai 2023. Vaadatud 15. aprillil 2023. Landtagswahl am 8. Mai: CDU in Umfrage vor SPD und Grünen, vaadatud 15. aprillil 2023 NDR. "NDR Umfrage in SH: CDU vor SPD und Grünen - Abstand wächst". www.ndr.de (saksa). Vaadatud 15. aprillil 2023. "Germany's CDU wins Schleswig-Holstein election – DW – 05/08/2022". dw.com (inglise). Vaadatud 15. aprillil 2023. "Schleswig-Holstein: Daniel Günther schlägt kleinem CDU-Parteitag Fortsetzung von Jamaika vor". Der Spiegel (saksa). 11. mai 2022. ISSN 2195-1349. Vaadatud 15. aprillil 2023. "Gespräche über Neuauflage der Jamaika-Regierung gescheitert". Die Zeit. 19. mai 2022. "Neue Landesregierung in Schleswig-Holstein: CDU will Koalitionsgespräche mit Grünen führen". Der Tagesspiegel Online (saksa). ISSN 1865-2263. Vaadatud 15. aprillil 2023. NDR. "CDU und Grüne einigen sich auf Fahrplan zur Regierungsbildung in SH". www.ndr.de (saksa). Vaadatud 15. aprillil 2023. NDR. "Schwarz-grüne Koalition in Schleswig-Holstein steht". www.ndr.de (saksa). Vaadatud 15. aprillil 2023. "Landesregierung in Schleswig-Holstein: CDU und Grüne stimmen Koalitionsvertrag zu". Der Spiegel (saksa). 27. juuni 2022. ISSN 2195-1349. Vaadatud 15. aprillil 2023. NDR. "Daniel Günther ist alter und neuer Ministerpräsident von SH". www.ndr.de (saksa). Vaadatud 15. aprillil 2023.